पाएं अपने शहर की ताज़ा ख़बरें और फ्री ई-पेपरडाउनलोड करें
शुरुआती दिनों में कोरोना का पता नहीं चला, जांच भी निगेटिव आईं। सीटी स्कैन कराया तो मां और पिता का फेफड़ों में 50-50 प्रतिशत इंफेक्शन निकला। इसके बाद हम सभी घबरा गए, लेकिन उसी समय ठान लिया की चाहे कुछ भी हो जाए माता-पिता दोनों को ही हर हाल में बचाना हैं। इसके बाद उन्हें जिला अस्पताल में भर्ती करवाया और वहां इलाज शुरू हो गया।
यह कहना है कि नवाबपुर कॉलोनी में रहने वाली 85 साल के अवधानारायण सक्सेना और शीला देवी (75) के पुत्र सूर्यप्रकाश सक्सेना और नीरज सक्सेना का। उन्होंने बताया कि माता-पिता की अधिक उम्र होने के कारण हम लोग डरे हुए थे, लेकिन उससे लड़ने की ठान ली। 15 दिन माता-पिता अस्पताल में रहे। हमने बिना इंफेक्शन की चिंता किए सावधानी रखी और रात-रात भर इसलिए जागते रहे कि कहीं ऑक्सीजन सप्लाई बंद न हो जाएं। नतीजा ये हुआ कि 3 मई को माताजी और पिताजी कोरोना का हराकर वापस घर लौट आए।
डाक्टरों ने कहा- धैर्य बनाए रखें, जल्दी ठीक होंगे
जिला अस्पताल के मेडिकल अधिकारी डॉ. एमएल अहिरवार का कहना है कि लक्षण दिखते ही जांच कराकर इलाज प्रारंभ करें। मर्ज को ज्यादा न बढ़ने दें। मरीजों के साथ परिजनों को भी धैर्य रखना चाहिए। डॉक्टरों के इलाज पर विश्वास करें। हम भी चाहते हैं कि जो मरीज अस्पताल में भर्ती हुआ है, वह ठीक होकर अपने घर पहुंचे। आप लोगों के धैर्य और विश्वास से ही कोरोना को हरा सकते हैं। अस्पताल से जाने के बाद भी मास्क लगाकर रखे और सोशल डिस्टेंंस का पूरा ध्यान दें।
ऑक्सीजन का रखें ध्यान
नीरज के मुताबिक मरीज के साथ आने वाली परिजन में भी कई बार गलती करते हैं। मरीज को ऑक्सीजन लगी है और सो जाते हैं। यह देखने का प्रयास भी नहीं करते कहीं ऑक्सीजन सप्लाई रुक तो नहीं गई है। इसलिए जिनको भी ऑक्सीजन लगे उन पर पूरी तरह से नजर रखें, भले ही रातों को जागना पड़े। डॉक्टर और नर्सिंग स्टॉफ की मदद भी ले सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn